**ОБРАЗЛОЖЕЊЕ**

 Скупштина Града Ниша донела је Одлуку о допуни Одлуке о усклађивању пословања Јавног предузећа за стамбене услуге ''Нишстан'' Ниш са Законом о јавним предузећима („Службени лист Града Ниша“ број 135/2016, бр.39/2017 и 65/2018). Ради усаглашавања са оснивачким актом, а на основу чл. 44. Статута ЈП за стамбене услуге "Нишстан" у Нишу, Надзорни одбор Предузећа је Одлуком број 2 заведеном под бројем 01-6927/2 од 04.10.2018. године донео измену Статута Јавног предузећа за стамбене услуге "Нишстан" Ниш број 01-6950 од 04.10.2018. године и исту доставио оснивачу, ради добијања сагласности.

 Одлуком о измени Статута Јавног предузећа за стамбене услуге "Нишстан" Ниш извршено је усагалашавање са оснивачким актом у погледу послова чије је обављање Скупштина Града поверила овом предузећу, а који се односе на одржавање зграда, односно предузимање мера на одржавању зграда на терет стамбене заједнице на територији Града Ниша, у случају када скупштина стамбене заједнице, правно лице или предузетник коме је поверено одржавање зграде, као и власници или корисници самосталних делова зграде не организују одржавање у складу са Законом, односно не изведу радове на одржавању, због чега могу да настану штетне последице по живот или здравље људи, животну средину или имовину веће вредности.''

 Имајући у виду да је предложена измена Статута ЈП за стамбене услуге "Нишстан" Ниш сачињена у складу са важећим законским прописима, циљевима садржаним у оснивачком акту јавног предузећа и пратећом нормативом, Секретаријат за имовинско – правне послове предлаже доношење решења као у диспозитиву.

СЕКРЕТАР СЕКРЕТАРИЈАТА ЗА

 ИМОВИНСКО –ПРАВНЕ ПОСЛОВЕ

 Анђелија Стаменковић, дипл. правник